Държавен вестник, бр. 91, 2019 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  91
и размерът на заседателните възнаграждения. 
В заповедта се посочват и резервните членове 
по ал. 9.
(11) За председател на консултативния съвет 
се определя представител на МЗ, а за замест-
ник-председател – представител на БЛС.
(12) Представители на държавата в консул-
тативния съвет, които са министри, лица по 
чл. 19, ал. 7 от Закона за администрацията, 
държавни служители и лица по чл. 107а от 
Кодекса на труда, не получават възнагражде-
ние за участието си в консултативния съвет.
Чл. 8. (1) Председателят, заместник-пред-
седателят и членовете на консултативния 
съвет, включително и резервните, не могат да 
участват като консултанти при изготвяне на 
обосновка за съответствието с критериите и 
условията по чл. 1, т. 1 от лечебните заведения.
(2) При включването им в състава на кон-
султативния съвет членовете, включително 
и резервните, представят на министъра на 
здравеопазването декларация за обстоятел-
ството по ал. 1.
(3) Не могат да участват в заседание пред-
седателят, заместник-председателят и члено-
вете на консултативния съвет, включително 
и резервните, които:
1. работят или са членове на органите на 
управление в кандидатстващото за одобрение 
лечебно заведение;
2. са съпруг, съпруга, роднини по права или 
съребрена линия до IV степен включително 
на член от органите за управление на канди-
датстващото за одобрение лечебно заведение.
(4) Председателят, заместник-председателят 
и членовете на консултативния съвет, вклю-
чително и резервните, не могат да разгласяват 
факти и обстоятелства, които са им станали 
известни в процедурата по одобряването на 
лечебни заведения за извършване на дейности- 
те по чл. 1, т. 1.
Чл. 9. Председателят на консултативния 
съвет:
1. представлява съвета;
2. организира и ръководи дейността на 
съвета;
3. свиква и ръководи заседанията на съвета.
Чл. 10. (1) Консултативният съвет провежда 
редовни и извънредни заседания.
(2) Редовните заседания се провеждат най-
малко веднъж месечно.
(3) Извънредно заседание може да бъде 
свикано по искане на една трета от членовете 
на консултативния съвет.
(4) Заседанията се свикват от председателя 
на съвета, а в негово отсъствие – от замест-
ник-председателя.
(5) Членовете на консултативния съвет се 
уведомяват по електронен път за датата и часа 
на заседанието и дневния ред най-малко 3 дни 
преди провеждането му. В същия срок всички 
материали по дневния ред се предоставят на 
членовете на съвета.
(6) Дневният ред на заседанията се опреде-
ля от председателя на консултативния съвет. 
Допълнителни точки в дневния ред могат да 
се включват по решение на съвета в деня на 
провеждане на заседанието.
(7) Заседанията на консултативния съвет се 
ръководят от председателя, а в негово отсъст-
вие – от заместник-председателя. По изклю-
чение, при отсъствие по уважителни причини 
на председателя и заместник-председателя 
заседанието на съвета може да се ръководи 
от друг член, определен от председателя.
(8) Заседанията на консултативния съвет са 
редовни, ако на тях присъстват най-малко две 
трети от членовете му. При липса на кворум 
председателстващият насрочва ново заседание.
(9) Председателят, заместник-председателят 
и членовете на консултативния съвет участват 
в работата му лично. При тяхно отсъствие 
участие в работата на съвета вземат резерв-
ните членове по чл. 7, ал. 9.
(10) За всяко заседание на консултативния 
съвет се води протокол, който се подписва от 
председателстващия и всички присъстващи 
членове на съвета. 
(11) Техническото обслужване на дейност-
та на консултативния съвет се осигурява от 
техническо звено, определено със заповед на 
министъра на здравеопазването.
Чл. 11. (1) Консултативният съвет на 
свое заседание избира експертна комисия за 
проверка на съответствието с критериите и 
условията по чл. 1, т. 1 на кандидатстващото 
за одобрение лечебно заведение. Съветът оп-
ределя председател и състав на експертната 
комисия и прави предложение до министъра 
на здравеопазването за нейното назначаване. 
(2) Заседанията на консултативния съвет, 
на които се избира само експертна комисия 
за проверка на съответствието с критериите 
и условията по чл. 1, т. 1 на кандидатстващо-
то за одобрение лечебно заведение, могат да 
бъдат провеждани и неприсъствено.
Чл. 12. (1) Проверката на съответствието 
на лечебното заведение с критериите и усло-
вията по чл. 1, т. 1 се извършва от експертната 
комисия на място в лечебното заведение след 
запознаване с обосновката по чл. 2, ал. 1, т. 1 
и доказателствения материал по чл. 2, ал. 3.
(2) Експертната комисия извършва проверка 
на съответствието с критериите и условията, 
на които трябва да отговаря структурата и 
организацията на дейността в лечебното заве-
дение, необходимото оборудване и квалифика-
цията на персонала, за да може да извършва 
дейностите по чл. 1, т. 1, както следва:
1. по приложение № 1 за лечебно заведение 
за болнична помощ;